《招范子仪登升山次范韵》
宋代·苏籀

束带殊憎市声沸，幅巾联复隐居寻。
凌虚马鞍林峦表，滴翠驼裘涧谷深。
个里膏肓空自许，何期烟雨挠重临。
长瓶大白开狂喙，绝海驱山叹未禁。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。